CELEX: 32022D0616(01)
Language: ro
Date: 2022-06-13 00:00:00
Title: Decizia Consiliului din 13 iunie 2022 de numire a patru membri ai consiliului de administrație al Agenției Europene pentru Medicamente 2022/C 233/04

16.6.2022   
               
               
                  RO
               
               
                  Jurnalul Oficial al Uniunii Europene
               
               
                  C 233/26
               
            
         DECIZIA CONSILIULUI
         din 13 iunie 2022
         de numire a patru membri ai consiliului de administrație al Agenției Europene pentru Medicamente
         (2022/C 233/04)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor la nivelul Uniunii privind autorizarea și supravegherea medicamentelor de uz uman și de instituire a unei Agenții Europene pentru Medicamente (1), în special articolul 65 alineatul (1),
         având în vedere lista candidaților prezentată Consiliului de Comisia Europeană la 27 ianuarie 2022,
         având în vedere punctele de vedere exprimate de Parlamentul European prin scrisoarea din 24 mai 2022,
         întrucât:
         
                     (1)
                  
                  
                     În conformitate cu articolul 65 alineatul (4) din Regulamentul (CE) nr. 726/2004, mandatul membrilor consiliului de administrație al Agenției Europene pentru Medicamente (denumit în continuare „consiliul de administrație”) aflați în prezent în funcție expiră la 14 iunie 2022. Membrii consiliului de administrație al căror mandat începe pe 15 iunie 2022 sunt numiți în conformitate cu procedura de desemnare și de numire prevăzută în Regulamentul (CE) nr. 726/2004.
                  
               
                     (2)
                  
                  
                     Articolul 65 alineatul (1) din Regulamentul (CE) nr. 726/2004 prevede că consiliul de administrație include, de asemenea, doi reprezentanți ai organizațiilor pacienților, un reprezentant al organizațiilor medicilor și un reprezentant al organizațiilor medicilor veterinari.
                  
               
                     (3)
                  
                  
                     Acești membri sunt numiți de Consiliu, în consultare cu Parlamentul European, pe baza unei liste întocmite de Comisie care cuprinde un număr mult mai mare de nume decât numărul posturilor vacante. Durata mandatului lor este de trei ani, iar acesta poate fi reînnoit.
                  
               
                     (4)
                  
                  
                     Comisia a întocmit și a transmis Consiliului o listă de candidați la 27 ianuarie 2022. Candidații incluși în lista prezentată de Comisie au fost aleși în urma unei cereri de exprimare a interesului și pe baza calificărilor lor specializate, a unui spectru larg de competențe relevante ale acestora, precum și a competenței lor relevante de conducere și a experienței în domeniul medicamentelor de uz uman sau al produselor medicinale veterinare.
                  
               
                     (5)
                  
                  
                     Lista prezentată de Comisie a fost analizată în vederea numirii a patru membri în consiliul de administrație care să reprezinte societatea civilă, pe baza documentației furnizate de Comisie și luându-se în considerare punctele de vedere exprimate de Parlamentul European. Numirea respectivilor membri prin prezenta decizie garantează, de asemenea, că în cadrul consiliului de administrație sunt reunite cele mai înalte niveluri de calificare specializată, un spectru larg de expertiză relevantă și cea mai largă distribuție geografică cu putință din Uniune, precum și competențe relevante de conducere și experiență în domeniul medicamentelor de uz uman sau al produselor medicinale veterinare,
                  
               ADOPTĂ PREZENTA DECIZIE:
         
            Articolul 1
            Următoarele persoane sunt numite în calitate de membri ai consiliului de administrație al Agenției Europene pentru Medicamente pentru o perioadă de trei ani începând cu 15 iunie 2022:
            
                        ORGANIZAȚIILE PACIENȚILOR
                     
                     
                        ORGANIZAȚIILE MEDICILOR
                     
                     
                        ORGANIZAȚIILE MEDICILOR VETERINARI
                     
                  
                        Dl Marco GRECO
                        Dna Virginie HIVERT
                     
                     
                        Dl Denis LACOMBE
                     
                     
                        Dna Despoina IATRIDOU
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 13 iunie 2022.
            
               
                  Pentru Consiliu
               
               
                  Președintele
               
               M. FESNEAU
            
         
         
            (1)  JO L 136, 30.4.2004, p. 1.